U Mercà

U Mercà hè u nome d'un quartieru di a cità di Bastia. Currisponde à i bastimenti chì sò in giru à a Piazza di u Mercatu, in u quartieru di Terra Vechja.

Si chjama "U Mercà", perchè in i tempi antichi era u locu induve si truvava u mercatu, chì era cutitianu. Oghje i mercanti venenu solu u sabbatu è a dumenica matina.

Hè sempre statu un locu assai animatu di Bastia.

 Geugrafia 
miniatura|A lastra di U Mercà
U quartieru di u Mercà hè situatu in u quartieru di Terra Vechja, trà u Vechju Portu è a Piazza Santu Niculà.

 Storia 

 Storia di i mercati di Bastia 
A piazza di u Mercà hè sempre animata assai u sabbatu è a dumenica matina. Ma u mercatu ùn s'hè micca sempre truvatu quì. 
In tempi di Ghjenuva era in Citatella, à u locu chjamatu A Chjappa (oghje l'altu di u carrughju "Saint-Michel").

À u seculu XVIII s'apre un mercatu di pesci, à l'attuale piazza di u mercatu di pesci.

À u seculu XIX, u mercatu si stalla in u quartieru di u Guadellu, carrughju Vattelapesca. U locu si chjama "Place du nouveau marché".

Hè in u 1880 cì u mercatu si stalla in Terra Vechja, induv'ellu si trova sempre avà.
In u 1887, u cunsigliu municipale decide di poneci platani. C'era dinù una funtana, oghje smarrita.Pierre-Louis alessandri, Serena de Mari, Ghjermana de zerbi, Almanach Bastiais, Tradizione viva di Bastia è di u so circondu, 2007.
centro|miniatura

 Un teatru smarritu 
Hè piazza di u mercatu ch'ellu si truvava u primu teatru di Bastia. Dopu à a cunquista di a Francia, u conte Marbeuf ci face custruisce un teatru in legnu, in u 1774.
L'oghjettivu era puliticu : a pupulazione parla corsu è talianu, ma ùn capisce micca u francese è ci vole à ghjunghje à "l'assimilazione"Janine Sérafini-Costoli, Bastia : regards sur son passé, Berger-Levrault, 1983.. Ma serà un fiascu, a pupulazione bastiaccia ùn và micca à vede i spettaculi in francese. Preferisce quelli in talianu pruposti in d'altri lochi.

U teatru Marbeuf hè distruttu in u 1881, quandu hè inauguratu u teatru attuale.
miniatura|Carrughju San Ghjuvanni

 Tupunimia 
U so nome vene da parolla "mercatu". Era a piazza cummerciante principale di Bastia. 

Si chjama oghje Place de l'Hôtel de Ville, per via di u bastimentu chì era a merria, nanzu à a custruzzione di a merria nova.

À cantu à a piazza di u Mercà ci si trova U Mercà di Pè (u mercatu di pesci). Oghje u mercatu hè sempre organizatu ogni fine di settimana.
centro|miniatura|Piazza di u Mercà di Pè

 Patrimoniu 
Parechji bastimenti storichi si ponu vede in u quartieru di u Mercà :

 A Merria Vechja 
U bastimentu di a Merria Vechja hè stata prima un bastimentu di l'armata. In u 1855 a municipalità di Bastia l'hà compru per stallà a merria. À a fine di u XIXu seculu, u casale hè statu ristrutturatu è a facciata decurata : frutone, balcone, curnice. Hè statu fattu tandu u decoru : in cima di a facciata ci hè u stemma di a cità di Bastia. Hè in rilievu,. Rapresenta a torra (u castellu fundatu da Leonello Lomellini in u 1380.)

U primu cunsigliu municipale s'hè tenutu u 17 di maghju di u 1877.

In u 1982, u bastimentu hè statu cunsideratu cum'è troppu chjucu. Tandu a merria fù trasferita in l'anziana prefettura, in fondu di a piazza Santu Niculà.

In stu bastimentu oghje sò celebrati i matrimonii, è ci hè u serviziu di u statu civile.

 A chjesa San Ghjuvà 
Hè a chjesa principale di u quartieru di Terra Vechja. Hè custruita trà u 1636 è u 1666.  

Da vede : San Ghjuvanni

 A casa Favalelli-Viale 
Hè una di e case storiche di Terra Vechja. S'entre à u numeru 9 di u carrughju "Saint-Jean". Sopr'à l'entrata ci sò l'arme di a famiglia Favalelli. Dopu hè diventata una casa di a famiglia Viale, chì hà datu persunagi impurtanti cum'è u pueta Salvatore Viale (1787-1861), chì hà scrittu u primu testu stampatu in lingua corsa, chjamatu A Dionomachia. 

Hè stata dinù a casa di u cardinale Michele Viale-Prelà o l'architettu Paul-Augustin Viale (1824-1874).

 A casa Suzzoni 
A Casa Suzzoni hè situata trà San Ghjuvà è a Merria Vechja. Hè chjamata dinù "A casa francese". Hè stata custruita trà 1835 è 1839. A bella facciata hè di stile neoclassicu. Ci sò sette trave di finestre, nant'à quattru livelli.

U pianu di terra era fattu pè i magazini, è à u primu pianu ci stavanu i cummercianti di sti magazini. À u secondu è u terzu pianu (i piani chjamati "nobili") ci stavanu i pruprietarii.
centro|miniatura|Casa Suzzoni, chjamata "Casa Francese"

 A casa De Battisti 
Hè situata à u numeru 2 di u carrughju Commandant Bonelli. Sta casa porta u nome di i primi pruprietarii, a famiglia De Battisti. Fù custruita in l'anni 1700-1710. Hè stata a residenza di u vice rè di Corsica à i tempi di u reame anglocorsu.
centro|miniatura|Casa de Battisti

 Da vede dinù 

 Citatella di Bastia
 Chjesa San Ghjuvà (Bastia)
 A Cuncezziò
 E Terrazze
 Carrughju Napuleò
 San Roccu

 Note 

Categoria:Corsica